**ГОДИШЕН МОНИТОРИНГОВ ДОКЛАД**

ЗА 2017 г.

ЗА ИЗПЪЛНЕНИЕТО НА НАЦИОНАЛНАТА СТРАТЕГИЯ НА РЕПУБЛИКА БЪЛГАРИЯ ЗА ИНТЕГРИРАНЕ НА РОМИТЕ (2012-2020)

Област Ловеч

*Януари 2018 г.*

**СЪДЪРЖАНИЕ:**

**ВЪВЕДЕНИЕ**

**І Отчет на областта**

1. **Оценка за напредъка по изпълнение приоритетите от областната стратегия за интеграция на ромите**
2. **Извършена дейност от областният съвет за сътрудничество по етническите и интеграционни въпроси за 2017 г.**

**ІІ Отчет на общините**

**ЗАКЛЮЧЕНИЕ**

**ВЪВЕДЕНИЕ**

Настоящият мониторингов доклад е четвъртият документ след изготвяне на Стратегията на област Ловеч за интегриране на ромите (2012-2020) (Стратегията).

Стратегията е документ, задаващ насоките за изпълнение на политиката за социална интеграция на ромите на областно ниво и е приета в изпълнение на Националната стратегия на Република България за интегриране на ромите (2012-2020), приета с Решение на Народното събрание на 01.03.2012 г.

Стратегията е насочена към гражданите в уязвимо социално положение от ромски произход, но не изключва предоставянето на подкрепа и за лица в неравностойно положение от други етнически групи.

Стратегията на област Ловеч за интегриране на ромите (2012-2020) е приета на Областен съвет за сътрудничество по етнически и интеграционни въпроси през м. февруари 2013 г.

Областния съвет за сътрудничество по етническите и интеграционните въпроси /ОССЕИВ/ е правоприемник на учредения през 2010 г. Областен съвет за сътрудничество по етнически и демографски въпроси. Промяната е извършена на основание ПМС № 92/2011 г. В работата му участват представители на общините, териториалните звена на централната изпълнителна власт – РДСП, РЗИ, РИО на МОН, ТСБ, РСЗ, граждански организации и др.

ОССЕИВ е консултативен и координиращ орган, подпомагащ областния управител при провеждане политиката по етническите и интеграционните въпроси. Дейността му е регламентирана с приетите през 2011 г. правила за работа. Със заповед на Областния управител на област Ловеч е определен поименния състав на ОССЕИВ.

**І Отчет на областта**

**Оценка за напредъка по изпълнение приоритетите от областната стратегия за интеграция на ромите**

Местната власт работи в посока недопускането на ограничения на правата или привилегии, основани на раса, народност, етническа принадлежност, пол, произход, религия, образование, убеждения,политическа принадлежност, лично и обществено положение или имуществено състояние, следвайки интересите на всички социални групи, представени на тяхна територия, да бъдат зачитани, създавайки и усъвършенствайки механизми за предотвратяване на дискриминационни практики.

Цели:

1.Гарантиране правата на гражданите с акцент върху жените и децата, защита на обществения ред, недопускане и противодействие на проявите на нетолерантност;

2. Повишаване гаранциите за ефективна защита на правата на българските граждани в

уязвимо социално положение, принадлежащи към различни етнически групи;

3. Ефективно прилагане на политиките за интеграция на ромите за постигане на

равенство, достойно съществуване и пълноценно участие в обществения живот.

Трябва да се акцентира при постигането на баланс между дейностите по социалното включване и дейностите, гарантиращи устойчиво развитие на общността. Основна част заемат дейностите по интеграцията на ромското население. Областната политика е инструмент за единодействие на местните инициативи с държавните изисквания. Целта е подобряване благосъстоянието на маргинализираните групи.

**Извършена дейност от областният съвет за сътрудничество по етническите и интеграционни въпроси за 2017 г.**

В срок до 28 февруари 2017 г. е изискана информация от кметовете на общините, РИО-Ловеч и ДРСЗ-Ловеч относно изготвяне на годишен мониторингов доклад за 2016 г.

През 2017 г. е проведено 1 (едно) заседание, на което е приет Годишен мониторингов доклад за 2016 г. за изпълнението на ангажиментите по Плана за действие за изпълнение на Националната стратегия на РБ за интегриране на ромите /2012-2020/ и „Десетилетие на ромското включване 2005-2015 г.“ в област Ловеч. Докладът е изпратен в Секретариата на НССЕИВ.

По време на заседанието бяха представени стипендиантските програми на Ромски образователен фонд за 2017 г.

**ІІ Отчет на общините**

Община Априлци

На територията на Община Априлци няма регистрирани граждани самоопределили се като роми. Предвид това за тази община няма предоставени данни по поставените от Вас критерии.

Община Летница

На територията на Община Летница има гарантиран достъп до качествено образование в мултикултурна/интеркултурна среда. В общината функционира, след оптимизацията на училищната мрежа СУ „Бачо Киро“ гр. Летница, като средищно училище и ДГ „Ирина Бачо Кирова“ гр. Летница, с филиал в село Горско Сливово:

В детската градина в момента се обучават и възпитават 124 деца, от тях 78% са от различни етноси в т.ч. 24 деца на 5-годишна възраст и 29 деца на 6-годишна възраст.

Данните за броя на децата, подлежащи на задължително обучение в ПГ:

Таблица №1

|  |  |  |
| --- | --- | --- |
| 2017 г. | Брой 5-годишни по ГРАО | 5 годишни обхванати |
| Община Летница | 46 | 24 |

Таблица №2

|  |  |  |
| --- | --- | --- |
| 2017 г. | Брой 6-годишни по ГРАО | 6-годишни обхванати |
| Община Летница | 47 | 29 |

Данните за броя на децата, постъпили в първи клас са както следва:

Таблица №3

|  |  |  |
| --- | --- | --- |
| Брой първокласници | 2016/2017 | 2017/2018 |
| Община Летница | 33 | 35 |

В СУ „Бачо Киро“ в гр. Летница се обучават ученици от различни етнически общности от гр. Летница, гр. Павликени и селата Крушуна, Кърпачево, Горско Сливово, Чавдарци, Каменец, Одърне, Асеновци и Александрово. През учебните 2016/2017 и 2017/2018 години в училището са се обучавали както следва:

2016/2017 год. – 410 ученика, от тях 77,50% ученици от различни етноси, обслужвани от 38 броя педагогически персонал и 13 броя непедагогически персонал;

2017/2018 год. – 394 ученика, от тях 80,00 % от различни етноси, обслужвани от 34 броя педагогически персонал и 12 броя непедагогически персонал.

Сформирани са 5бр. паралелки, които изучават специалността „Производство на кулинарни изделия и напитки“ и придобиват професионална квалификация „Готвач“ .

За повишаване качеството на образованието, като предпоставка за развитие на личността на всеки ученик и предотвратяване на преждевременното напускане на училище, СУ „Бачо Киро“ работи по следните програми и проекти:

* Проект „Всеки ученик ще бъде отличник“ – в партньорство с ЦМДТ „Амалипе“ и Тръст за социална алтернатива.

Нетния коефициент на записване на децата в детските градини в общината през учебната 2016-2017 - 90%.

Нетния коефициент за записване на децата в училище 1-4 клас в общината през учебната 2016-2017 г. - 70%

Дял на преждевременно напусналите образователната система за 2016-2017 г. в съответната община (Брой на записаните в детски градини и училища от 1 до 12 клас на 15.09.2016 г. и брой на отпадналите от 1 до 12 клас на 15.09.2016 г. към 30.06.2017 г.):

записани в детска градини за 2016/2017 – 137 деца/ отпаднали – 11 деца

записани в училище от 1 до 12 клас за 2016/2017 – 397 ученици/ отпаднали – 1 ученик.

Отпадналите ученици за периода са деца от етнически малцинства и деца с нисък социален статус. В СУ „Бачо Киро“ са въведени часове по свободно избираема подготовка (СИП): английски език, информационни технологии, околна среда, технологии, екология, изобразително изкуство и гражданско образование, както и секции по борба, хандбал и футбол:

В началото на 2016-2017 учебна година, училището почна работа по ОП „Наука и образование за интелигентен растеж“ 2014-2020 г., Процедура на директно предоставяне на безвъзмездна финансова помощ: BG05M20P001-2.004 „РАЗВИТИЕ НА СПОСОБНОСТИТЕ НА УЧЕНИЦИТЕ И ПОВИШАВАНЕ НА МОТИВАЦИЯТА ИМ ЗА УЧЕНЕ ЧРЕЗ ДЕЙНОСТИ, РАЗВИВАЩИ СПЕЦИФИЧНИ ЗНАНИЯ, УМЕНИЯ И КОМПЕТЕНТНОСТИ (ТВОЯТ ЧАС). Работата по проекта позволи създаването на допълнителни часове по СИП: автомоделизъм, волейбол, футбол, изкуството и ние, икономика и бюджет, майсторство, хранене и здраве, сценична група.

В партньорство със Сдружение „Знание“ – Ловеч и ДГ „Ирина Бачо Кирова“ продължава изпълнението на Проект "Стъпка към училище". Целта на проекта е да бъдат създадени условия за подпомагане на децата от етническите малцинства и маргинализирани обществени групи да се изградят като пълноценни граждани и за успешната им социална, професионална и личностна реализация. Дейностите по проекта се изпълняват през цялата 2017 г., продължават и през 2018 г. Проектът се реализира с финансовата подкрепа на ЕСФ чрез ОП „Наука и образование за интелигентен растеж“ 2014-2020 по процедура „Подкрепа за предучилищното възпитание и подготовка на деца в неравностойно положение“. В рамките на двугодишен период, проектът работи за мотивиране и ангажиране на родителите при възпитанието и обучението на децата като ги насърчава и подпомага в процеса на постъпване в първи клас. В серия от дейности, насочени към откриване, развитие и изява на таланти, целим да приобщим и насърчим деца от етнически малцинства да посещават детската градина като стъпка към продължаване на обучението в училище. Ден на талантите, Приказен бал, Спортни делници и празници, кулинарни демонстрации дават възможност на децата да се изявят, с помощта на родителите си. В заниманията по толерантност децата по достъпен начин ще учат за толерантност, добронамереност и ценността на различието. Клуб „Защо?” дава отговор на множеството въпроси, които децата задават и промотира знанието и ученето като средство за успех. Креативните работилници целят да създадат усещането за общност и общо създаване на красиви предмети като начин да се възпитава толерантност и недискриминация. За деца със затруднения в изразяването на български език ще бъдат организирани допълнителни занимания за подготовка. Образователната детска библиотека към ОДЗ „Ирина Бачо Кирова” ще предостави възможност на учители и родители да се възползват от най-актуалната художествена и научна литература за деца и възпитание на деца. Проектът работи и за преодоляване на негативните нагласи в обществото по отношение на етническите малцинства. Ежегодно СУ „Бачо Киро“ организира кампании за пътна безопасност, съвместно с Полицейското управление гр. Летница.

Три от библиотеките на територията на общината са включени в Програмата „Глобални библиотеки – България, оборудвани са безплатно с информационни и комуникационни технологии и Интернет, което помогна на библиотеките да се развиват като значими местни средища за информация, комуникация, обучение, знания и културна дейност. Библиотеките формират активна мрежа, която съдейства за приобщаване на младите хора към глобалното информационно общество.

Ежегодно се обогатяват библиотечни сбирки в читалищата в гр.Летница, с. Горско Сливово, с. Крушуна, с. Кърпачево.

На територията на общината в гр. Летница са регистрирани три амбулатории за първична медицинска помощ – индивидуални практики с трима общопрактикуващи лекари (ОПЛ) и един кабинет по дентална медицина с един стоматолог. В град Летница функционира филиал на Центъра за спешна медицинска помощ – Ловеч и една клинична лаборатория;

В ДГ „ Ирина Бачо Кирова“ - гр. Летница функционира една яслена група с капацитет 25 места. Децата от яслената група се обгрижват от две медицински сестри, педагог в ясла и една детегледачка. В ДГ „Ирина Бачо Кирова“ гр. Летница и СУ „Бачо Киро“ гр. Летница работят завеждащи „Здравни кабинети“ медицински сестри.

Дейността на здравния медиатор от 2015 г. продължава и през 2017 г. като делегирана от държавата дейност. За отчетния период здравният медиатор е работил като посредник в процеса на осигуряване на достъп до здравни услуги на представители на уязвими малцинствени групи, за подобряване на профилактичните дейности сред ромското население, съдейства за осъществяване на планови имунизации, консултации, подготовка на документи, следване на процедури за представяне пред ТЕЛК, НЕЛК и ЛКК, придружаване до здравни институции, настаняване в здравни заведения, съдействие за възстановяване на здравноосигурителни права, придружаване до социални институции, съдействие за ползване на социални услуги, оказва консултантска помощ за семейно планиране и развитие на устойчиви семейни модели сред младите хора, включително и за развитие на умения за добро и отговорно родителство, повишаване на здравните знания и информираността на родителите. За 2017 г. в общината има 3 раждания на деца от майки под 18 годишна възраст. В Община Летница няма регистрирана детска смъртност до 1 г. за 2017г. През 2017 година е организирана и проведена антиспин кампания от РЗИ Ловеч. Извършени са изследвания за СПИН и туберкулоза на 16 лица. Заболеваемостта на територията в Община Летница е изразена предимно в хипертонични, хронични и онкологични заболявания по информация на Здравния медиатор. В СУ „Бачо Киро“ гр. Летница е създаден „Младежки клуб на БЧК“. Благодарение на усилената работа на членовете в него се организират дейности в сферата на здравна просвета, социално помощна дейност, хуманитарна помощ, първа помощ.

По данни от Бюро по труда – Ловеч средногодишният брой регистрирани безработни лица от община Летница за 2017 г. са 302, от тях 29 лица са се самоопределили от различни етнически групи /турска, ромска, влашка, румънска и други/.

Равнището на безработицата в общината към 31.12.2017 година е 21,01%, а към 31.12.2016 година 26,96%. През 2017 г. общо 248 регистрирани безработни са постъпили на работа, като от тях 4 лица са от етнически групи:

* На първичен трудов пазар са постъпили на работа 222 лица, от тях 4 лица са от етнически групи;
* По програми и мерки за заетост са започнали работа 26 лица.
* Средно месечен брой на продължително безработни лица е 131, което е 43,38 % от средно годишния брой регистрирани безработни в Община Летница.

През 2017 г. общината работи по следните програми и мерки за заетост:

* По Регионална програма за заетост през 2017г. са наети 9 лица за срок от 5 месеца, от 01.11.2016 г. – 31.03.2017 г. и 5 лица от 15.05.2017 г.-14.11.2017 г.;
* Проект „Звено за услуги в дома – грижи за независим живот“, Проекта се осъществява с финансовата подкрепа на Оперативна програма „Развитие на човешките ресурси“, съфинансирана от Европейския съюз чрез Европейския социален фонд. Назначен персонал по проекта Социален работник – 1 бр., Технически сътрудник – 1 бр. Социален асистент – 1 бр., Здравен асистент – 1 бр., Лични асистенти – 15 бр., Домашни помощници – 7 бр. Общ брой обслужвани лица за 2017 г.– 65 бр.;
* Проект „Обучения и заетост за младите хора“, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд и Инициативата за младежка заетост е изпълнен в периода 19.04.2017 -30.11.2017 г. На Община Летница са предоставени средства от Агенцията по заетостта, средства от бюджета на проекта за всяко насочено и одобрено безработно лице по условията на Проект „Обучения и заетост за младите хора”, наето по трудово правоотношение по Кодекса на труда за срок до 6 (шест) месеца. Общо за периода са наети 7 лица. По Национална програма „Помощ за пенсиониране“ през 2017 г. е наето едно лице за срок от 2 год.

По данни от Дирекция „Социално подпомагане“ гр. Ловеч през 2017 година са подпомагани лица, както следва:

* 53 лица с месечни помощи по чл.9 от Правилника за прилагане на Закона за социалното подпомагане,
* 269 лица с трайни увреждания са подпомагани с месечни добавки за социална интеграция по Правилника за прилагане на Закона за интеграция на хората с увреждания,
* 231 лица с целева помощ за отопление по Наредба № РД07-5 от 16.05.2008 г.

На територията на общината няма незаконосъобразни постройки/жилища.

В Община Летница има одобрена кадастрална карта за цялото землище на общината.

Със средства осигурени от общинския бюджет е изградена многофункционална площадка за игра на открито за деца от 3-12 години в центъра на гр. Летница. Детската площадка осигурява условия важни за правилното когнитивно, емоционално, физическо и социално развитие на децата. Деца на възраст от 3-12 г. могат да прекарат часове в люлеене, катерене, тичане и какви ли не други разнообразни игри в това незаменимо пространства от заобикалящата ни среда. Освен безопасността при игра, детската площадка предлага на децата интересни и забавни съоръжения за игра.

На 19.07.2016 г. е подписан Договор за безвъзмездна финансова помощ с Агенция за социално подпомагане, финансиран от Оперативна програма за храни и/или основно материално подпомагане от Фонд за европейско подпомагане на най-нуждаещите се лица, за предоставяне на помощ под форма на топъл обяд и предоставяне на съпътстващи мерки на 50 бр. лица от целевите групи. Предоставянето на топлия обяд започва на 01.08.2016 г. и е със срок до 30.04.2017 г. През 2017 г. е подписан анекс към договора, като срока на договора е удължен от 01.10.2017-31.12.2019 г. С финансовата подкрепа на МОСВ, ПУДООС, по Националната кампания "За чиста околна среда - 2017", "Обичам природата и аз участвам", Община Летница реализира Проект: "Почистване, озеленяване и изграждане на зона за отдих, спорт и забавление в град Летница". Основната цел на проекта е създаване на зона за отдих и развлечения, повишаване качеството на градската среда и комфорта на обитаване, съобразено с нуждите на жителите и гостите на града. С реализирането на проекта беше извършено почистване, подравняване, затревяване и оформяне на площадки, монтаж на беседка, детски и спортни съоръжения, пейки и кошчета. Социалните услуги в общината се определят като дейности, които подпомагат и разширяват възможностите на лицата да водят самостоятелен начин на живот, насочени към подкрепа на подпомаганите лица за осъществяване на ежедневните им дейности и постигане на социално включване. Те се предоставят съобразно желанието и личния избор на лицата, които се нуждаят от тях. В Община Летница през 2017 г.се предоставят следните социални услуги:

* Социални услуги в домашна среда: личен асистент; социален асистент; домашен помощник; домашен социален патронаж;
* Дневен център за възрастни хора с увреждания;
* Център за социална рехабилитация и интеграция;
* Социална услуга от резидентен тип: Център за настаняване от семеен тип;
* Обществена трапезария.

На 30.11.2017 г. завърши изпълнението на Проект „Звено за услуги в дома – грижи за независим живот“. Проекта е осъществен с финансовата подкрепа на Оперативна програма „Развитие на човешките ресурси“, съфинансирана от Европейския съюз чрез Европейския социален фонд. Проекта допълва и надгражда създаденото Звено за услуги в дома по операция „Помощ в дома“, финансирана от Оперативна програма „Развитие на човешките ресурси“ 2007-2013 г. , както и процедура „Нови алтернативи“, финансирана по Оперативна програма „Развитие на човешките ресурси“ 2014-2020 г., чрез прилагане на широкоспектърен подход за предоставяне на почасови услуги за хора с увреждания и възрастни хора със затруднения в самообслужването. Почасовите услуги в домашна среда имат за цел да осигурят независимост, социална интеграция и по-високо качество на живот на потребителите на услугите и включват: лична помощ в самообслужването, подкрепа за социално включване, комунално-битови услуги, здравни услуги, транспортни услуги, мотивационна и психологическа подкрепа. Дейностите продължават и след приключване изпълнението на проекта. За месец декември са предоставени средства от държавния бюджет по Постановление №137/05.07.2017 г. Социалната услуга ще се предоставя и през цялата 2018 г. със средства осигурени с приемането на Закон за държавния бюджет 2018 г., ПМС 332/22.12.2017 г. Изпълнен е проект: „Преустройство на помещение от младежки клуб в помещение за социални услуги в Кметство село Горско Сливово“. В резултат на изпълнението на проекта е реконструирано, обзаведено и оборудвано помещение за обществена трапезария и домашен социален патронаж в село Горско Сливово. Разкрит е филиал на Домашен социален патронаж и обществена трапезария с капацитет 40 потребителя. Осигуряване на топъл обяд в община Летница: На 19.07.2016 г. е подписан Договор за безвъзмездна финансова помощ с Агенция за социално подпомагане, финансиран от Оперативна програма за храни и/или основно материално подпомагане от Фонд за европейско подпомагане на най-нуждаещите се лица, за предоставяне на помощ под форма на топъл обяд и предоставяне на съпътстващи мерки на 50 бр. лица от целевите групи. Предоставянето на топлия обяд започва на 01.08.2016 г. и е със срок до 30.04.2017 г. През 2017 г. е подписан анекс към договора, като срока на договора е удължен от 01.10.2017-31.12.2019 г.

Местната комисия за борба с противообществените прояви на малолетни и непълнолетни (МКБППМН), в тясна връзка с училището организира дейности по превенция на насилието и преодоляване на проблемното поведение. Осигурява подкрепа на деца, ученици и семейства в риск, затруднено социално положение и предразположение към проява на агресия.

През 2017 год. са образувани две възпитателни дела и двете дела са по отношение на кражба извършена от непълнолетни деца. Наложени са наказателни мерки по чл. 13, ал.1 от ЗБППМН с непълнолетните работят обществени възпитатели.

Със средства от издръжката на МКБППМН е направена фитнес площадка за превенция на борбата с противообществени прояви.

През изминалата 2017 година в община Летница се проведоха множество културно - масови мероприятия, свързани с национални, общински и традиционни празници и събития. Дейностите по организацията им бе осъществена със съвместните усилия на община Летница, читалищата в общината и със съдействието на училището, детската градина и социалните центрове.

Младежкия център в гр. Летница е любимо място за малки и големи, за спорт, забавления и приятни минути с приятели през свободното време и през 2017 г.

Читалищата на територията на общината, като средища на културата дават възможност на своите посетители да бъдат в крак с времето, превръщайки читалището в център за социални контакти, информираност и пълноценно осмисляне на свободното време. Изучават се традициите и обичаите на района. Към читалищата функционират танцови състави, певчески групи, мажоретна група и др.

Читалищата в Община Летница работят със всички слоеве и групи от населението, независимо от възраст, пол, политически и религиозни възгледи и етническо самосъзнание.

Трудности при изпълнението на мерките и дейностите от плана няма. Общината работи много добре в партньорство с:

* Дирекция „Социално подпомагане“ гр.Ловеч;
* Регионална Дирекция „Социално подпомагане“ гр.Ловеч;
* Дирекция „Бюро по труда“ гр. Ловеч;
* Представители на ромската и влашката общност;
* Лични лекари;
* ДГ „Ирина Бачо Киро“ гр.Летница;
* СУ „Бачо Киро“ гр. Летница.

В Общинска администрация – гр. Летница, Община Летница има назначен 1 експерт по етнически и интеграционни въпроси:

Мл.експерт „Етнически въпроси“ – Иванка Стоянова.

Община Ловеч

Общинският план за интегриране на ромите в община Ловеч е неразделна част от Областната стратегия на област Ловеч в изпълнение на Националната стратегия на Република България за интегриране на ромите 2012 -2020 г. Изпълнението на Плана има за цел включването им във всички форми на обществения, икономическия, културния живот на община Ловеч. Общинският план за интегриране на ромите в община Ловеч акцентира на интеграционните социални, здравни, образователни, културни и други мерки, като основна цел е ангажирането на съществуващите образователни, социални, законови и управленски структури.

Относно изпълнението на конкретни мерки и дейности по приоритетите на плана за действие за интегриране на ромите за 2017 г. Община Ловеч активно работи при осъществяване на дейностите по Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст, създаден с Решение № 373/05.07.2017 г. на Министерски съвет. За общината са сформирани 4 екипа за обхват за определените 4 района. В екипите участват представители от различни институции, в т. ч. кметове на населени места и представители на общинска администрация, които заедно с директорите на училища и учители от всички училища на територията на общината положиха изключителни усилия за обхождане по настоящ адрес на децата със статус „За обхват“. В дейността си екипите са сериозно подпомагани от експертите в РУО – Ловеч. Характерно за работата на екипите в Община Ловеч е доброто взаимодействие между представителите на общинска администрация, кметовете на населени места, експертите от РУО, училищните директори и учителите, включени в екипите за обхват. По информация от Междуинституционалната платформа „Посещаемо и безопасно училище“, 4-те общински екипа са обработилиформуляри за физическо посещение на адрес за 841 деца подлежащи на задължително предучилищно и училищно образование във възраст по дати на раждане от 01.01.2001 г. до 31.12.2012 г., като от тях с актуален статус: „Записан“ са 35 деца, а „В чужбина“ са 566 деца. Информацията в платформата постоянно се обновява. Гореупоменатата информация се отнася към 12.12. 2017 г.

Относно добри практики и други мерки, изпълнявани от Общината и техния принос в подкрепа на интеграционните политики, че от 2013 година Община Ловеч има утвърдена Процедура за налагане на санкции на родители, които не са записали децата си, подлежащи на задължително предучилищно образование и не са осигурили присъствието на децата си в детска градина или училище. Директорите на детски градини и училища са уведомени с писма за необходимата информация и приложени документи, които е необходимо да представят в община Ловеч. Със заповед на Кмета на Община Ловеч са определени длъжностни лица, които да съставят и връчват актове за установяване на административни нарушения по чл. 347 от ЗПУО. Във връзка с това е намален броят на отпадналите, като съществено е увеличен броят на реинтегрираните в образователната система. Актове по чл. 347 от ЗПУО не са съставяни, защото децата/учениците са реинтегрирани или записани в детска градина/училище.

В Общината също така се поддържа масив (по постоянен и настоящ адрес) на подлежащите на задължително предучилищно или училищно образование до 16-годишна възраст, който своевременно (м. февруари и м. октомври) се актуализира с данни от отдел ГРАО. Данните се засичат с Информационната система на образованието - „Регистър за движението на децата и учениците“. Незаписаните деца се издирват, като ежегодно се изпращат писма до родителите/настойниците, посещават се по адреси и се провеждат срещи с родителите. Активно съдействие оказват кметовете и кметски наместници. По този начин е намален броят на необхванатите в образователната система деца и ученици. Необхванати остават тези деца и ученици, за които липсва актуален постоянен или настоящ адрес и не могат да бъдат открити на адресите по масива на ГРАО.

През 2017 г. не е работено по проекти съвместно с граждански организации. В целевите групи на ЦОП и ЦРСИ се извършва работа с маргинализирани лица и социално слаби хора и групи, които не се самоопределят като роми, част от дейността на тези социални услуги. Налице е взаимодействие между общини и НПО, които работят с сферата на интеграцията. Община Ловеч взаимодейства със Сдружение „Граждански инициативи“, „Екомисия 21 век“, Сдружение „Закрила“, Сдружение „Знание“, Български червен кръст, с които работи в сферата на интеграцията на маргинализирани лица и социално слаби хора и групи, в рамките на дейностите и инициативите на тези организации. Лицата, с които се работи не се самоопределят като роми. На територията на Община Ловеч съществуват 34 читалища, Духов оркестър и 9 НПО, работещи в сферата на културата. В читалищата на селата Славяни, Слатина, Чавдарци и Дойренци има клубни форми и самодейни колективи, чиито дейности са свързани с културното многообразие и интеграцията на ромската общност. На територията на община Ловеч работят й 4 културни института Драматичен театър /държавен/, Регионална библиотека “Проф. Б. Цонев”, Регионален исторически музей „Художествена галерия“ /общинска/. За развитие и обогатяване на културния живот в общината допринасят още: Общински духов оркестър „Ловеч“, Клуб на дейците на културата, 6 читалища в гр. Ловеч и 28 читалища в селата. По Програма ”Глоб@лни библиотеки - България ” са изградени и функционират информационни центрове в читалищата в с. Дойренци, с. Казачево, с. Малиново, с. Славяни, с. Слатина и с. Чавдарци.

В НЧ „Просвета - 1906 г."- Дойренци базови познания за работа с компютър, ползване на социални мрежи (Facebook), електронна поща и търсене на информация в интернет се предоставят на 1 дете от ромски произход до 14 години, 2 лица до 18 години и 3 лица над 18 години. В НЧ „Напредък -1928 г." - с. Казачево интернет и библиотечни услуги са ползват от 4 деца от ромски произход на възраст до 14 години, 8 деца от ромски произход на възраст от 14 до 18 години и 12 лица над 18 години. В НЧ „Просвета - 1901 г.”- с. Слатина интернет и библиотечни услуги се предоставят на 11 деца от ромски произход на възраст до 14 години, 8 деца от ромски произход на възраст от 14 до 18 години и 15 лица над 18 години. През 2016 г. в НЧ „Христо Ботев - 1930 г.” - с. Славяни интернет и библиотечни услуги ползват 21 деца от ромски произход до 14 години, 5 лица на възраст от 14 до 18 години и 4 лица над 18 години. Читалищата в с. Чавдарци и с. Малиново не работят с деца от ромски произход. Децата от тези населени места не се самоопределят като такива. В НЧ „Напредък-1920 г“- с. Баховица е продължена е дейността по спечеления проект „Заедно срещу самотата“ през 2015 г. от НЧ „Напредък-1920 г.“ По него са събрани, обработени, научени, показани пред публика фолклор от населеното място и е издадена книга с това. Тематичният приоритет е насочен към националните малцинства, компактно живеещи на територията на населеното място и района. 4 деца от ромски произход до 14 години се занимават с танци; 1 лице от ромски произход над 18 години се включва в различни дейности и е в настоятелството на читалището. В НЧ „Христо Ботев-1930 г.“- с. Славяни, 10 деца до 7 години участват в Седмица на детската книга, заедно с българските деца посещаващи ДГ, великденски тържества, Международния ден на детето и др. 11 деца до 14 години ползват интернет в библиотеката, участват в забавните игри, организирани съвместно с Регионалната библиотека; 5 деца до 18 години участват при възстановяване на надписите на мемориала пред читалището; 4 лица над 18 години са музиканти-самодейци и участват в мероприятията на читалището (обичай Джамалуване). В НЧ „Паисий-1896 г.“ - с. Александрово има Детска вокална група „Искрица“. В тази група участват 12 деца. 2 от децата се определят като власи, а останалите 10 са с мюсюлманско вероизповедание. НЧ „Просвета-1934 г.“- с. Скобелево работи с 8 деца от ромски произход до 14 години Обхванати са в клуб „ Лятна занималня“. НЧ „Зора-1930 г.“ - кв. Продимчец работи с 20 деца от ромски произход, 10 от които са на възраст до 14 години и 10 деца на възраст от 14 до 18 години. Те се включват активно в клуб по интереси „Целогодишна занималня“. Също участват в организираните чествания на празниците от обредния календар и библиотечната дейност.

Самодейци от ромски произход са включени в групите и формациите, участващи в регионалния фолклорния събор „Цветница в Ловеч“. НЧ ,,Напредък - 1920 г.” - с. Баховица организира фестивала „По река Чернялка“. НЧ „Паисий -1896 г.” - с. Александрово ежегодно организира фестивала „Осъм - моя река“. НЧ „В. Левски - 1924 г." - с. Къкрина е съорганизатор на фестивала „Девет песни от извора“, съвместно със Сдружение „Деветашко плато”. НЧ „Събуждане - 1929 г.” - с. Малиново е организатор на „Празник на баклавата”. Ежегодно Центърът за работа с доброволци към Регионалната библиотека, с партньорството на Ресурсен център и Община Ловеч организира кампанията „Забавно лято”. Тя се провежда в гр. Ловеч и населените места на територията на общината в периода от м. юни до м. септември. Кампанията е насочена към развитието на детското творчество и спорта.

В Община Ловеч има назначен гл. експерт „Образователна интеграция и предучилищно образование“. В Общината по Национална програма „Активиране на неактивни лица“ е назначен младши специалист - „Младежки медиатор“. Работата му се изразява в повишаване на информираността сред младежите за социална политика по програми на ЕС за заетост и социална интеграция - консултиране, посредничество на първичния пазар на трудовата заетост, професионално ориентиране, мотивиране и най-вече откриване на младежи, които не учат, не работят и не търсят активно заетост.

Въпреки постигнатия напредък, предоставен в информацията на институциите, налице са и редица трудности. Те са свързани с ниската мотивация на част от родителите от ромския етнос за получаване на образование на техните деца. Все още много млади роми продължават да остават без подходящо образование, рано да напускат или да не тръгват на училище. Ранните бракове, включването в адекватни обучения и създаването на устойчива заетост, подобряването на пригодността за намиране на работа на младите хора, които не работят, не учат и не се обучават, също се отчитат като трудности.

По данни на ГРАО, подлежащи на задължително училищно обучение в община Ловеч, родените през 2010 г. са 393. От тях: 74 са в чужбина, 44 деца са записани на училище в други общини в България, 19 са записани на 6-годишна възраст в първи клас през учебната 2016-2017 година, едно дете не посещава училище по здравословни причини (сляпо е на 100 %). Записани в първи клас в община Ловеч за учебната 2017-2018 г. са 284. От тях 19 броя са ученици - 6-годишни ( родени 2011 г.) и 7 са първокласници (над 7-годишна възраст). Обхватът, спрямо наличните на територията на общината деца, родени през 2010 година е 100%.

През учебната 2016-2017 година от обхванатите в общината 1081 деца в детски градини и 4536 ученици / в т.ч. 59 в ПГ / в общинските училища и 62 в СФО - без да завършат учебната година са напуснали както следва: 77 деца и ученици са заминали в чужбина, като не се разполага с информация дали посещават училище, 4 ученици са преместени, но не са записани никъде или са отпаднали.

Отпадналите от образователната система шест ученици през учебната 2015-2016 година са реинтегрирани в училищата през учебната 2016-2017 година.

Община Ловеч извършва дейности по Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст, създаден с Решение № 373/05.07.2017 г. на Министерски съвет. Чрез него се проверява положението на всички деца, подлежащи на задължително предучилищно и училищно образование. Информацията в платформата по Механизма се обновява и променя постоянно и непрекъснато.

Община Ловеч не разполага с информация за общия брой на здравноосигурените лица, тъй като не е от компетенцията й.

Броят раждания на майки под 18-годишна възраст за 2017 година е бил 20, като това не се отнася само за лица от ромски произход.

През 2017 г. Община Ловеч е била работодател по 5 Национални програми с обща заетост от 16 броя безработни лица. От тях заетостта продължава по 3 програми - 5 броя лица.

В рамките на програмите за заетост, по които Община Ловеч е назначавала безработни лица, не са извършвани обучения.

Според Информационният бюлетин на Агенция по заетостта за състоянието и тенденциите в развитието на пазара на труда през деветмесечието на 2017 г. получен в Община Ловеч за сведение към 30.09.2017 г. общият брой на регистрираните безработни лица в Дирекция „Бюро по труда“- Ловеч е 1525 души, от които 1287 души са безработните от община Ловеч, а останалите 238 са от община Летница. Равнището на безработица към 30.09.2017 г. е 6,53 процента. От този брой данни нямаме информация за лицата самоопределили се като роми.

Равнището на безработица към 30.09.2017 г. е 6,53%, в сравнение със същия период на предходната година е намаляло с 1.78 пункта. Териториалният аспект на това равнище е неравномерен. Данните са от Информационния бюлетин на Агенцията по заетостта към 30.09.2017 г.

Община Ловеч не разполага с информация, относно дял на продължителни безработно лица, тя не е от компетенцията й.

На територията на община Ловеч няма махали или квартали, за които може да се каже, че са населени с концентрирано уязвимо, в това число ромско население.

Кадастрална карта и кадастрални регистри на гр. Ловеч са одобрени със заповед на изпълнителния директор на Агенцията по геодезия, картография и кадастър със Заповед РД-18-10 от 17.04.2007 г. Кадастрални карти и кадастрални регистри на всички останали населени места в общината са одобрени със съответни заповеди.

Община Луковит

С Решение № 201/25.01.2013 г. Общински съвет – Луковит приема План за действие на община Луковит за интегриране на българските граждани от ромски произход и други граждани в уязвимо социално положение, живеещи в сходна на ромите ситуация, в изпълнение на Националната стратегия на РБ за интегриране на ромите /2012 – 2020 г./ Планът е актуализиран с Решение № 620/2015 г. на Общински съвет Луковит.

Изпълняване на конкретни мерки и дейности по приоритетите на плана :

* Гарантиране право на равен достъп да качествено образование;
* Повишаване качеството на образование в „ромското“ училище и в селските училища с преобладаващ процент деца от ромски произход ;
* Превенция на отпадане от училище и ограмотяване на неграмотни и малограмотни възрастни роми;
* Приобщаване на родителите към образователния процес;
* Усъвършенстване на образователните условия чрез квалификация на педагогическите специалисти
* Намаляване на детската смъртност;
* Подобряване на здравната помощ за новородените и децата в предучилищна възраст;
* Оценяване и наблюдение на здравното състояние на лицата в неравностойно положение, принадлежащи към етнически малцинства.
* Подобряване на жилищните условия, вкл. и на прилежащата техническа инфраструктура.

* Осигуряване достъп на ромите до пазара на труда. Квалификация и преквалификация на безработни роми;
* Насърчаване на заетостта чрез провеждане на обучения на безработни за ключови компетентности;

Постигнатите резултати изложени с конкретни данни и цифри по-долу в отчета показват, че общината работи активно за изпълнението на конкретните мерки и дейности по приоритетите на плана.

В сравнение с предходни години през 2017 г. община Луковит започна изпълнение на Програма "РОМАКТ" за реализиране на местната политика за интеграция на ромите и други уязвими групи. В сформирания към нея Обществен съвет освен представители на общинските и държавни институции, които имат отношение по политиките за интеграция, са включени и представители на ромската общност. По този начин за пръв път за обсъждане и решаване на проблемите в кв. „Изток“ пряко са включени представители на ромската общност , живеещи в квартала.

І. Община Луковит изпълнява проект „Заедно“ BG05M2OP001-3.001-0001, финансиран от ОП „Наука и образование за интелигентен растеж“, процедура „Подкрепа за предучилищното възпитание и подготовка на деца в неравностойно положение“. Общината е бенефициент, а партньори са всички детски градини и училища с подготвителни групи в общината, както и всички читалища в населените места с ДГ и ПГ. Основни дейности в проекта са:

- Допълнително обучение по български език за деца, за които българският език не е майчин

- Мероприятия – самостоятелни и съвместни, на детските градини подготвителните групи, организирани и проведени в читалищата

- Работа с родители.

В проектните дейности, за две учебни години, са включени около 600 деца, от които 442 от ромски произход. Привлечени са нови 28 деца на 6-годишна възраст, никога не посещавали ДГ.

ІІ. Проект „Младежка гаранция в Луковит“ BG05M9OP001-1.002-0038 е финансиран от ОП „Развитие на човешките ресурси“ 2014-2020 г., процедура „Активни“. Бенефициент на проекта е община Луковит, а партньор е Център за професионално обучение към „Научно-технологичен съюз – Плевен“. Основни дейности в проекта са:

- Идентифициране на икономически неактивни младежи до 29-годишна възраст включително, които не са в образование или обучение, и активирането им за включване на пазара на труда

- Мотивационни обучения за активно търсене на работа

- Обучения за професионална квалификация

- Субсидирана заетост за шест месеца

През 2017 г. община Луковит изпълни проект „Младежка гаранция в Луковит“ по ОП РЧР 2014-2020 г. В рамките на проекта се проведоха мотивационни обучения за активно търсене на работа и професионални обучения с осигурена субсидирана заетост. В мотивационните обучения са включени 100 икономически неактивни младежи, вкл. 54 от ромски произход до 29 годишна възраст, които не са в образование, обучение и са безработни. На мотивираните младежи беше предложена субсидирана заетост за период от 6 месеца. Една част от тях директно бяха назначени на длъжност „Работник/„озеленител“ и „Чистач/хигиенист“. Други бяха назначени длъжност „Помощник кухня“ в училища и детски градини след професионално обучение по специалност „Работник в производството на кулинарни изделия в заведения за хранене и развлечения“. След професионално обучение „Озеленяване и цветарство“ бяха наети на длъжност „Градинар сезонен“, а след обучение по специалност „Основни и довършителни работи“ на длъжност „Работник поддръжка“ младежите бяха наети в кметствата по населени места в общината.

ІІІ. В изпълнение на Националния план за действие по заетостта през 2017 г. по Регионална програма за заетост и обучение на област Ловеч, бяха назначени 8 продължително безработни лица с ниска или не търсена на пазара на труда професионална квалификация, предимно от ромски произход. Лицата са назначени на длъжност „Общ работник“, изпълняващи комунално-битова дейност на обекти (домове за социални услуги, гробищни паркове, улици и обществени терени) на територията на гр. Луковит 3 лица и в селата Дерманци, Торос и Ъглен общо 5 лица. Лицата работиха в продължение на 6 месеца (от 15.05.2017 г. до 14.11.2017 г.) на пълно работно време.

ІV. По Оперативна програма „Развитие на човешките ресурси“ 2014-2020 година, схема „Обучение и заетост за младите хора“ са назначени 54 човека до 29 годишна възраст, предимно от ромски произход на длъжност „Общ работник“ в град Луковит и селата Румянцево, Беленци, Карлуково, Петревене, Тодоричене, Дерманци, Ъглен и Бежаново. Периодът на действие на програмата е 6 месеца /от 01.11.2017 г. до 30.04.2018 г./ на 8-часов работен ден.

Няма изпълнени проекти, съвместно с граждански организации.

През м. март 2017 г. беше одобрена концепция на Община Луковит за изпълнение на интегрирани мерки за приобщаване на уязвими групи с финансиране по ОП „Развитие на човешките ресурси“ и ОП „Наука и образование за интелигентен растеж“. Проектите ще се реализират в партньорство с Дружество „Знание“ Ловеч. Общините с одобрени концепции ще бъдат конкретни бенефициенти по двете програми и ще подготвят интегрирани проектни предложения за приобщаване на уязвими групи. До момента не са получени покани за кандидатстване с конкретни проектни предложения.

През м. август 2017 г. кметът г-н Иван Грънчаров подписа Споразумение за изпълнение на Програма "РОМАКТ" със Съвета на Европа и Европейската комисия в община Луковит. Програма "РОМАКТ" е съвместна инициатива, която има за цел да съдейства на кметовете и общинските власти да работят заедно с местните ромски общности за разработване на политики и обществени услуги, включващи всички, включително роми.

Със Заповед № 423 от 22.11.2017 г. е сформиран Обществен съвет за социално включване за реализиране на местната политика за интеграция на ромите и други уязвими групи. В него са включени освен представители на общинските и държавни институции, които имат отношение по политиките за интеграция, така и представители на ромската общност, които са членове на Местната активна група. Задача на Обществения съвет е да обсъди и изясни проблеми от местно значение, свързани с условията за живот на ромската общност в кв. „Изток“, с активното участие на жителите на квартала и да се планират действия за разрешаване на специфични местни нужди. Вниманието е насочени към социално изключени и поставени в неравностойно положение роми.

В община Луковит са назначени:

* здравни медиатори – 2 бр.,
* образователни медиатори -10 бр., в рамките на проект „Заедно“ за 1 година, до 30.11.2017 г.
* младежки медиатор по НП „Активиране на неактивни лица“ – 1 бр.

Общината преценява дейността им като изключително полезна в съответните сфери, в които са назначени.

Трудности:

І. Децата на 5- и 6-годишна възраст подлежат на задължителна подготовка в детските градини, за което обаче дължат такси. Поради невъзможност на родителите да плащат таксите децата остават извън образователната система в тази възраст, не владеят български език, което им отнема равния старт в първи клас.

ІІ. Размерът на социалните помощи е по-голям от минималната работна заплата. След назначаването им на трудов договор помощите им спират, а те често напускат работа поради факта, че им е по-изгодно да получават социални помощи, отколкото да получават минималната работна заплата

ІІІ. На територията на общината няма активна местна неправителствена организация, която да работи в областта на интегриране на ромите.

Преодоляване на трудностите чрез:

І. Разработена е и приета от Общински съвет – Луковит Програма за образователна интеграция на децата и учениците от етническите малцинства. Програмата е за период до 2020 г. и е приета с Решение № 346/18.12.2017 г.

ІІ. Работа по проекти и програми в областта на интегриране на ромите;

ІІІ. Назначени са 10 образователни медиатори в населени места с население над 10 деца от 0 до 9 години, в рамките на проект „Заедно“, финансиран чрез ОП РЧР, които издирват не обхванати деца за ДГ и 1 клас. Повишен е коефициентът на записване в детските градини с 6 %.

ІV.В изпълнение на Механизъм за съвместна работа на институциите за обхващане и задържане в образователната система на деца и ученици в задължителна възраст /Решение № 373 на МС от 5 юли 2017 г. са създадени екипи с представители на всички заинтересовани институции, които издириха и върнаха в училища и детски градини 163 деца , подлежащи на задължително образование

V. Обявен е конкурс за здравен медиатор за населените места по Витската долина на територията на община Луковит

VI. Разработена е многофондова Стратегия за водено от общностите местно развитие на Сдружение „Местна инициативна група Луковит-Роман“. Стратегията е одобрена за финансиране и ще се реализира в периода 2018-2023 г. В рамките на СВОМР със средства от Оперативна програма „Наука и образование за интелигентен растеж“ ще бъдат финансирани проекти по ОС 3 „ОБРАЗОВАТЕЛНА СРЕДА ЗА АКТИВНО СОЦИАЛНО ПРИОБЩАВАНЕ“ на ОП НОИР, по Инвестиционен приоритет - 9ii: Социално-икономическа интеграция на маргинализирани общности като ромите на обща стойност 977 915 лв.. Проектите по ОПРЧР в стратегията, които са насочени към проблеми на маргинализираните групи, вкл. роми са - Активно включване (Активиране на безработни и неактивни лица) и Социално-икономическа интеграция на маргинализирани групи и са на обща стойност 1 036 580 лв.

Родени през 2010 година – 241 деца, записаните в първи клас за учебната година 2017/2018 г. - 222 деца.

10.Брой на учениците, отпаднали за изминалата учебна 2016/2017 в община Луковит по училища и класове ( брой момичета , брой момчета )

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Училища | І кл. | ІІ кл. | ІІІ кл. | ІV кл. | V кл. | VІ кл. | VІІ кл. | VІІІ кл. | ІХ кл. | Х кл. | ХІ кл. | ХІІ кл. | Общо |
| СУ „Алеко Константинов“ | 1 | 1 |  | 1 |  |  | 1 | 1 |  |  |  |  | 5 |
| ПГСС „Сергей Румянцев“ |  |  |  |  |  |  |  |  |  | 3 | 3 | 1 | 7 |
| НУ „Инж. Г.Ив.Вълков“ |  | 2 |  | 1 |  |  |  |  |  |  |  |  | 3 |
| ОУ „Христо Ботев“-с. Румянцево |  |  |  |  |  |  |  |  |  |  |  |  |  |
| ОУ „Неофит Рилски“-с. Дерманци | 3 | 4 | 1 | 1 | 2 | 1 |  |  |  |  |  |  | 12 |
| ОУ „Васил Левси “-с. Торос |  |  |  |  |  |  |  | 2 |  |  |  |  | 2 |
| ОУ „Св.св. Кирил и Методий“- с. Бежаново |  |  |  |  |  |  |  |  |  |  |  |  |  |
| Общо отпаднали |  |  |  |  |  |  |  |  |  |  |  |  | 29 деца |

Общо отпадналите ученици са 29, от които 12 момичета и 17 момчета.

Учениците, реинтегрирани в училищата за учебната 2016/2017 г.- 5 ученици

Общината има информация за деца и ученици, които са извън училище:

* Незаписани по здравословни причини – 16 ученици;
* Незаписани в чужбина и неустановено местонахождение – 27 ученици;

Общината разполага с информация за общия брой на здравноосигурените лица - към 31.12.2017 г. на територията на община Луковит избор на ОПЛ са имали 16 517 лица, от тях здравноосигурени са 12 232 лица.

Брой раждания на майки под 18 годишна възраст за 2017 г. – 28 раждания на майки под 18 –годишна възраст

Брой на включени в заетост по програми и проекти самоопределили се като роми лица за 2017г., които продължават заетостта си и в тази година - 37.

Брой на включените в обучения през 2016г /самоопределили се като роми/, вследствие на което са включени в заетост през 2016г и продължават заетостта си през 2017г - 0.

Общ брой регистрирани безработни за 2017г. - 1272, от тях самоопределили се като роми - 392 лица, от които 256 продължително безработни / с регистрация над една година/.

Равнище на безработица за 2016г - 28,48%, за 2017г. - 24,25%.

Дял на продължително безработни лица:

* от 1 до 2 години - 180 лица, 14,15% от общо регистрираните
* над 2 години -489 лица, 38,44% от общо регистрираните.

Общината разполага с информация за общия брой /процент/ дял на незаконосъобразните постройки/ жилища на нейната територия и каква част от тях се намират в местата (махали/квартали), населени с концентрирано уязвимо, в т.ч. ромско население – около 30% са незаконните постройки в квартал „Изток“ в гр. Луковит. В квартала приблизителния брой на пребиваващите е 2900 .

Общината има ли изготвена кадастрална карта. – За гр. Луковит има изготвена кадастрална карта, а за селата се изготвя в момента.

Община Тетевен

Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в първи клас. Предучилищното обучение за пет и шест годишните деца е задължително. Основен принцип на предучилищното възпитание и обучение е ориентираност към интереса и към мотивацията на децата, към възрастовите и социални промени в живота им, както и към способността им да прилагат усвоените компетентности на практика.

Детските заведения осигуряват условия за изграждане личността на детето и младия човек и създават предпоставки за по-нататъшното му самостоятелно развитие и пълноценното му реализиране в обществото.

Във всяка детска градина се осигурява обща и допълнителна подкрепа за личностно развитие съгласно чл.178, ал. 1 от ЗПУО, като се гарантира правото на всяко дете на достъп до детска градина и правото му на качествено образование, което включва:

* Екипна работа между учителите и другите педагогически специалисти
* Осигуряване на занимания по интереси
* Грижа за здравето
* Дейности по превенция на насилието и преодоляване на проблемното поведение
* Ранно оценяване на потребностите и превенция на обучителните затруднения

След Решение№ 13/22.05.2012 г. на Общински съвет-Тетевен всички детски градини на територията на общината са преструктурирани, като едногрупните групи са смесени и работят като изнесени/филиали/ към централните градини.

*Образователни институции в сферата на предучилищното образование на територията на община Тетевен:*

|  |  |  |
| --- | --- | --- |
| *Населено място* | *Найменование на ДГ* | *Изнесена група* |
| гр. Тетевен | „Васил Левски“ | с. Гложене |
| гр. Тетевен | „Незабравка“ | с. Рибарица, с. Бабинци |
| гр. Тетевен | „Детелина“ | „Свещаров“-Тетевен, с. Бабинци |
| с. Градежница | „Слънце“ | с. Черни Вит |
| с.Галата | „Здравец“ | с. Български извор |
| с. Глогово | „Изгрев“ | няма |

Работата в смесена група изисква добра подготовка, гъвкавост и много любов към децата, за да се постигне образователния стандарт за задължителната предучилищна подготовка /5-6г./, съгласно Наредба №5/03.06.2016 г. за предучилищното образование

Изходящата диагностика в края на учебната година е показател за готовността на децата за училище и постигнатото в учебно-възпитателната работа през учебната година.

Не по-малко важен по значимост показател за работата в детските градини е и средната месечна посещаемост, която се наблюдава за свободно избран период от време/не по малко от два последователни месеца/.

С влизане в сила на новия Закон за предучилищното и училищно образование за предучилищното образование бяха приети следните нормативни документи, които закона изискваше:

|  |  |
| --- | --- |
| Вид нормативен документ | Решение на ОбС-Тетевен |
| Промяна наименованията на Целодневните детски градини, Обединено детско завидиние и Общински детски комплекс | № 220 от 25.07.2016 г. |
| Наредба за условията и реда за записване, отписване и преместване на деца в общинските ДГ на територията на община Тетевен | № 258 от 29.08.2016 г. |
| Наредба за създаване и водене на регистър на общинските ДГ и Центъра за подкрепа за личностно развитие | № 306 от 14.10.2016 г. |
| Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в общинските детски градини | № 311 от 29.11.2016 г. |
| Изменение на наредбата за условията и реда за записване, отписване и преместване на деца в общинските ДГ | № 509 от 18.05.2017 г. |
| Заповед на Кмета на община Тетевен за работа на детските градини през летните месеци | Заповед № 22 от 17.01.2017 г. |

На основание Постановление № 121 на МС от 23.06.2017 г. за приемане на критерии за определяне на защитени детски градини и защитени училища и на условия и ред за тяхното допълнително финансиране, постъпи предложение от директорките на ДГ „Незабравка“ – гр. Тетевен за Изнесена група – с. Рибарица и Изн. група – с. Бабинци и ДГ „Слънце“ – с. Градежница за Изнесена група – с. Черни Вит да бъдат включени в Списъка на защитените детски градини, тъй като отговарят на критериите за такива . Предложението беше внесено в ОбС – Тетевен и той излезе с Решение № 566 от 20.07.2017 г. ДГ „Незабравка“ – гр. Тетевен за Изнесена група – с. Рибарица и Изн. група – с. Бабинци и ДГ „Слънце“ – с. Градежница за Изнесена група – с. Черни Вит да бъдат включени в Списъка на защитените детски градини за учебната 2017/2018 г.

Основен приоритет в държавната образователна политка е всяко дете да посещава детска градина и училище, за да получи добро образование. Обхватът на децата в подготвителните групи на детските градини на територията на община Тетевен е оптимален и не се регистрират затруднения.

*Брой деца и брой групи:*

|  |  |  |  |  |
| --- | --- | --- | --- | --- |
| Наименование | Учебната 2016 / 2017 г. | | Учебната 2017 / 2018г. | |
|  | Брой групи | Брой деца | Брой групи | Брой деца |
| ДГ „Васил Левски“-Тетевен | 4 | 103 | 5 | 120 |
| Изн. група – с. Гложене | 1 | 18 | 1 | 13 |
| ДГ Незабравка“-Тетевен | 4 | 73 | 4 | 74 |
| Изн. група – с. Рибарица | 1 | 17 | 1 | 12 |
| Изн. група- - с. Бабинци | 1 | 19 | 1 | 19 |
| ДГ „Детелина -Тетевен | 3 | 64 | 3 | 66 |
| Изн. група „Свещаров“-Тетевен | 1 | 18 | 1 | 20 |
| Изн. група – кв. Полатен | 1 | 20 | 1 | 20 |
| ДГ Здравец“ – с. Галата | 4 | 117 | 4 | 115 |
| Изн. група – с. Български извор | 2 | 49 | 2 | 51 |
| ДГ „Слънце“ – с. Градежница | 3 | 61 | 3 | 57 |
| Изн. група – с. Черни Вит | 1 | 10 | 1 | 8 |
| ДГ „Изгрев“ – с. Глогово | 4 | 63 | 4 | 55 |
| ОБЩО | 30 | 632 | 30 | 630 |

През учебната 2016/2017 г. в детските градини са обхванати 632 деца в 30 групи, а записани за новата учебна година са 630 деца, само с две по-малко, като тенденцията е броя на записаните деца да се увеличи след 01 септември 2017 г.

Всички групи отговарят на Наредба № 7 от 2000 г. за пълняемост с изключение на Изн. група с. Черни Вит, поради което директорката е внесла предложение Об.С-Тетевен да я гласува за маломерна група.

Към момента всички деца на 5 и 6-годишна възраст в общината, за които е задължително предучилищно образование са обхванати за учебната 2017/2018 г. и ще посещават подготвителните групи в детските градини.

Обхватът на децата и учениците в подготвителните групи и първи клас е оптимален и не се регистрират затруднения. През последните години се наблюдава устойчивост в броя на желаещите родители децата им да посещават групите с целодневна организация на учебния процес, което е в следствие на постоянната работа и разяснителни кампании от страна на училищата с родителите на учениците. През учебната 2016/2017 г. в училищата на община Тетевен са се обучавали 1948 ученици / с 39 ученици повече от учебната 2015/2016 г.

Въпреки намаляване броя на учениците в паралелките и на децата в групите, поради демографски причини, в община Тетевен преждевременно напуснали образование и обучение през учебната 2016/2017 г. (18 – 24 навършени години) са само 2 ученици, а отпаднали от училище 12 ученици. Необхванати деца и ученици в задължителна предучилищна и училищна възраст на територията на община Тетевен няма. Откроява се обаче тенденцията за увеличаване броя на учениците, които не продължават да учат след основно образование и на деца заминаващи със семействата си в чужбина.

Предприетите мерки от страна на общината, училищните ръководства и на педагогическите специалисти в хода на учебната 2016/2017г. и на подготовката за учебната 2017/2018 г.са:

* Идентифициране на рисковите фактори за преждевременното напускане на училище с оглед ограничаване на последиците от тях;
* Увеличаване на разнообразието и ефективността на механизмите и стимулите за включване в образование и обучение;
* Изграждане на широко публично доверие и подкрепа за политиките за превенция и намаляване на преждевременното напускане на училище;
* Създаване на условия за обща и допълнителна подкрепа на децата и учениците;
* Многократно посещаване на домовете на учениците от класните ръководители, педагогическите съветници и ръководството на училището и общината.

На основание Решение №373/05.07.2017 г. на МС се създаде Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст на територията на община Тетевен са създадени четири екипа, наричани „екипи за обхват“, които обхващат следните райони:

I екип - гр. Тетевен /НУ „Хаджи Генчо“, ПГГСД „Сава Младенов“, ДГ „Васил Левски“ – с. Голям извор и с. Черни Вит;

II екип - гр. Тетевен /СУ „Георги Бенковски“, ПГ по СЕУ, ДГ „Незабравка“, ДГ „Детелина“/ - с. Рибарица и с. Бабинци;

III екип – с. Глогово и с. Градежница;

IV екип - с. Галата, с. Български извор и с. Малка Желязна;

Въз основа на предложенията на ръководителите на съответните институции началниците на регионалните управления на образованието в срок до 18 август 2017 г. определят със заповед ръководителите и състава на екипите.

Можем да обобщим, че за учебната 2017/2018 г. подлежащите за записване в първи клас деца са 177 броя; за 2017/2018 г. за първи клас са записани 156 деца; за учебната 2016/2017 г. броят на отпадналите ученици е 7, а броят реинтегрирани – 47 ученици; незаписани за 2017/2018 г. – 21 ученици.

В контекста на образователната интеграция на най-маргинализираните общности на територията на община Тетевен приоритетно се развиват целеви мерки, заложени в Плана за действие за подкрепа на интеграционните политики: обхващане на децата в риск от маргинализираните семейства в детски градини; записване и задържане на отпадналите деца в училище; подкрепа и осигуряване на допълнителни занятия за компенсиране на образователни неравенства; системна и последователна работа за приобщаване на родителите; мерки за ограмотяване на неграмотни и малограмотни възрастни роми; повишаване на капацитета на учителите в детските градини и училищата; програми за повишаване на качеството на образование.

Може да се обобщи, че записването и задържането на отпаднали деца в училище е приоритетна и задължителна мярка с цел тяхната реинтеграция в образователната система. При маргинализираните семейства обикновено се налага продължителна социална и общностна работа за мотивиране на децата и родителите, посредничество и придружаване за подготовка на документи и записване в училище.

Характерно за ромското население е ниската здравна култура и ненавременното търсене на медицинска помощ. Нарастващата безработица сред етноса е причина за твърде високия относителен дял на здравно неосигурени лица – около 80%. При необходимост голяма част от тях не могат да се лекуват в болница поради невъзможност за заплащане на таксата за болничен престой.

Характерно е също и ниската възраст, в която жените ромки стават майки. Тревожен е фактът, че бременните ромки не посещават женска консултация през периода на бременността и това до голяма степен носи риск не само за тях, но и за тяхното дете. На основание Разрешение за осъществяване на лечебна дейност №МБ-185/21.12.2015 на Министъра на здравеопазването в„ МБАЛ Тетевен д-р Ангел Пешев” ЕООД не се осъществява дейност по специалностите „акушерство и гинекология“ и „неонатология“.

Най – честите заболявания на лицата от ромски произход са: на дихателната система, следвани от заболявания на храносмилателната, травми и наранявания.

Близо 90 % от приетите в Детско отделение са деца от ромски произход със заболявания на дихателната и на храносмилателната система.

Няма наличие на данни за мероприятия, свързани с превенцията на ХИВ, СПИН, туберкулоза и сексуално предавани инфекции в общината.

Приоритетен проблем, отразен в Плана за действие на община Тетевен, е дългосрочната безработица, която води до загуба на трудови навици и съответно до по – ниски възможности за излизане от кръга на социална изолация. Специален фокус за осигуряване на достъп до заетост и доходи на най – маргинализираните общности се поставя върху: мотивационни и квалификационни курсове; обхващане на най – уязвимите в програми за ограмотяване; субсидирана заетост; посредничество и подкрепа за осигуряване на достъп до заетост и доходи.

*Профил на безработните лица :*

* жените в общата съвкупност на регистрираните безработни лица са с относителен дял над 52%;
* младежите до 29 г. съставляват 12-13% от регистрираните безработни в общината;
* делът на специалистите с висше образование в общата съвкупност варира между 5-9%;
* лицата с намалена работоспособност са 4-5 %;
* в разпределението по професионален признак с най-голям дял е групата на лицата без специалност и квалификация – за община Тетевен те са над 60 % /предимно от ромски произход/;
* лицата с основно и по-ниско образование също преобладават – 50% от общия брой регистрирани лица /основно от ромски произход/;
* регистрираните безработни лица с работнически професии са 25% от общия брой;
* регистрираните специалисти са 13% от безработните лица;
* във възрастовата структура преобладават регистрираните безработни лица над 50 годишна възраст – те са над 45% от общия брой.

*Тенденция на търсещи работа*:

* През последните три години в община Тетевен равнището на безработица намалява, като в края на 2017 г. достига най-ниските параметри през последните 5 години, но остава по-високо от средното за страната с над 10 пункта;
* Във формираната по полов признак група, по-осезателен спад на безработицата се наблюдава сред мъжете;
* Влошена остава качествената характеристика на работната сила. Преобладаващата част от безработните са с основно и по-ниска степен на образование и без квалификация;
* Безработните младежи до 29 г. се обособяват като група, която е в неравностойно положение на пазара на труда;
* Безработните над 50 години, остават най-многочислена група във възрастовата структура;
* Броят на лицата с трайно намалена работоспособност като относителна величина и като абсолютен брой се увеличава;
* Продължително безработните лица формират една от най-рисковите групи. Те обхващат по-малко от половината безработни лица в областта, като делът им в общата съвкупност на безработните се разширява, а броят им се увеличава.

*Продължително безработни*:

Към 31.12.2017г. продължително безработните лица са 809 или 52% от общия брой регистрирани безработни лица.

- 51,3% са жени;

- 71,7 % са без специалност и професия;

- 64,4% са с основно и по-ниско образование.

Лица, които са на пазара на труда и са включени по програми на ДБТ:

През периода 2015 – 2017г. безработните лица, включени в програми за заетост и обучение, са от различни целеви групи – продължително безработни лица, лица над 50 годишна възраст, младежи до 29 годишна възраст, лица с основно и по-ниско образование, лица с увреждания и безработни лица, които са обект на месечно социално подпомагане. В този показател се отчитат и лицата, работили по различни схеми за осигуряване на заетост от Оперативна програма „Развитие на човешките ресурси. За целия период общо включените в действащи програми и схеми лица са 551.

За разлика от останалите сектори, където съществуват известни възможности и ресурси за стартиране на директна подкрепа към целевите общности, то за решаване на проблемите в жилищния сектор е необходимо най - напред да се разработи предвидената общинска програма за жилищните условия на обособените етнически общности.

Ромите на територията на община Тетевен не живеят в обособени квартали. По – голямата част живеят в големи фамилни къщи, но има и домове, в които живеят няколко домакинства в изключително тежки условия.

Жилищните условия се подобряват главно чрез общинския бюджет и участието в европейски програми. Въпреки че има изградена система за сметопочистване, контейнерите не винаги се използват по предназначение.

Към момента няма новоотредени терени за жилищно строителство на гражданите от ромски произход. Няма и регистри за териториите, включващи ромско население.

Плановата осигуреност, включваща и население от ромски произход, е следната: застроителен и регулационен план /ЗРП/ за гр. Тетевен, кв. Полатен, кв. Пладнището, с. Черни Вит, с. Малка Желязна, с. Дивчовото, с. Гложене, с. Голям Извор, с. Галата, с. Васильово, с. Български Извор, с. Бабинци; регулационен план /РП/ за с. Рибарица, с. Градежница, с. Глогово и м. Асен; изготвени кадастрални карти за гр. Тетевен, кв. Полатен, кв. Пладнището, с. Рибарица, с. Черни Вит и с. Дивчовото.

За периода 2014 г. - 2020 г. в общинските инфраструктурни дейности се предвижда изграждането на детски площадки и игрища в махали, които са включени в регулация.

Поставя се акцент върху жените и децата, опазване на обществения ред и гарантиране правата на всички граждани.

Подобряване на ефективността на служителите и правоохранителните органи в мултиетническа среда при спазване на стандартите по правата на човека.

Насърчаване равнопоставеността между жените и мъжете и осигуряване на предпоставки за успешна реализация и нова социална роля на ромската жена.

Засилване на работата със семействата от ромски произход и от друго живеещо при подобни условия население за осъзнаване на родителските задължения, за разбиране и спазване правата на децата.

На територията на община Тетевен няма професионални културни институти. Дейността в това направление се осъществява от единадесет действащи читалища.

Читалища, като институция, има във всички населени места, но самостоятелни читалищни сгради има в Тетевен, Рибарица, Гложене, Български извор, Голям извор и Бабинци. В останалите населени места на територията на общината читалищна дейност се развива в пригодени бази, спортни зали или други предоставени за ползване помещения. Като цяло материално-техническата база на читалищата е остаряла и почти в същото състояние отпреди 15 години.

Читалищните дейци търсят средства за възстановяване на дейностите, кандидатствайки за финансиране към различни донорски програми. Възможности за допълнително финансиране на дейности от няколко години се осъществяват и по линия на допълващата субсидия от страна на Министерството на културата. По програма МАТРА на Холандското правителство беше изграден Интернет център към читалището в Тетевен. Постепенно читалищата започнаха да се снабдяват със съвременна техника. Наред с осигурената посредством допълваща субсидия, вече е налице техническо осигуряване и по линия на Програма «Глобални библиотеки»- читалището в гр. Тетевен и читалищата в селата Глогово, Български извор, Черни Вит, Бабинци, Васильово и Рибарица.

Читалищата осъществяват основно събирателска дейност в областта на фолклора. Почти във всички селища има фолклорни състави от различни възрастови групи, което осигурява приемственост и запазване на традиции, бит и фолклор.Читалищата в селата Глогово, Градежница, Галата, Български извор, Рибарица, Черни Вит, Васильово, Голям извор и Гложене развиват т.нар. изворен песенен фолклор. Читалището в гр. Тетевен, освен автентичен фолклор, към 2007 г. е сформирало група за ромски танци – ромска танцова формация «Амалипе». През 2017 г. по особен начин са отбелязани ромските празници Банго Васил и Международния ден на ромите /8 април/, който е заложен и в Културния календар на Община Тетевен.

В Община Тетевен има главен експерт в направление „Спорт, интеграция и младежки дейности към отдел „Хуманитарни дейности, спорт и туризъм“; към Дирекция „Бюро по труда“ има назначен трудов медиатор; на територията на община Тетевен няма действащо НПО, работещо в сферата на интеграцията.

Шестте приоритета, заложени в Плана за действие на община Тетевен /2014-2020/, свързан с интеграционните политики, поражда необходимост от дългосрочно планиране действията на местната власт, която да съчетава държавната политика, международни и национални програми и ангажирането на гражданското общество за интегриране на ромите.

Община Троян

Чрез реализиране на дейности, Община Троян осигурява интегриране, пълноценна реализация и грижа за хората от рисковите групи. Основен приоритет са младите хора, грижите за тяхното отглеждане, възпитание, образование и професионална реализация на територията на общината.

С Решение №660/2014 г. на Общински съвет Троян е приета Стратегия за развитие на образователната система в община Троян в периода 2014-2020 година и Програма за първия период (2014–2016г.). С Решение №422/2017 г. се приема Програма за ІІ период (2017–2018г.). В нея са заложени редица дейности за подобряване обхвата на децата и учениците в детски градини и училища, включително за приобщаване на подрастващи от различни етноси.

През учебната 2017/2018 г. в училищата в община Троян се обучават 2 292 ученици в общински училища и приблизително 470 в държавни. Училищата с изявено присъствие на деца и ученици от различни етноси са в селата Орешак и Дебнево, в ОУ „Иван Хаджийски” и Професионална гимназия по механоелектротехника в Троян. За същата учебна година общият брой на децата в предучилищна възраст (3-6 години) е 822, от тях 750 в детски градини и 72 в училища. За община Троян учениците от ромски произход са приблизително 350 (13%); а децата, които посещават детска градина - приблизително 60 (7,3%). Съгласно Наредба за определянето и администрирането на местните такси и цени на услуги на територията на община Троян, са предвидени преференциални условия, които дават право за заплащане на такса за ползване на детска градина в намален размер.

В изпълнение на Решение на Министерски съвет №373 от 2017 г. се прилага механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст. За 2017 година за община Троян са извършени над 200 физически посещения на адрес за обхват на подлежащи. За над 80 % от случаите се установява местоживеене извън страната. Реално върнати в образователната система са около 10%.

Осигурен е достъп до образование за всички желаещи ученици от ромски произход. Ангажимент на всяко училищно ръководство и на Общината е свеждане до минимум ранното отпадане от училище на тези ученици, както и за мотивиране на завършващите основни училища да продължат средното си образование. Въвеждането в национален мащаб на целодневна организация на учебно-възпитателния процес спомага интеграционния процес. Ежегодно се осигурява транспорт за деца и ученици от дома до детските градини и училищата. При необходимост, всяко училище създава и поддържа библиотечен фонд за учебници и учебни помагала, за да могат децата (предимно от ромски произход) от различни възрастови групи да разполагат с тях. Към училищата работят педагогически съветници, които са в помощ на децата при решаване на възникнали проблеми. Училищните комисии работят в сътрудничество с ОБКБППМН за задържане на учениците, застрашени от отпадане в училище и за превенция на противообществени прояви.

С цел задържане на учениците в училищната общност са създадени възможности за пълноценен живот и свободна изява на учениците от етническите малцинства чрез включването им съобразно техните възможности в разнообразна по съдържание извънкласна дейност (конкурси, спортни състезания, пресъздаване на обичаи и традиции на съответния етнос, певчески и театрални групи и други). Като вид интеграционен процес, много добър резултат за децата от ромски семейства дава и ежегодното организиране и провеждане на лагери, “зелени” и “пътуващи” училища. На 08.04.2017г. в Център за подкрепа за личностно развитие – гр. Троян е отбелязан Международният ден на ромите – 8 април. В празника взеха участие ученици от ОУ „Иван Хаджийски“ – гр. Троян. Проведен е футболен турнир между ученици IV – VIII клас и следните конкурси: конкурс за рисунка; конкурс за снимка с най-атрактивна ромска носия и видеоклип за типичен танц от ромския фолклор.

Организирани и осъществени са творчески ателиета и образователно-информационна кампания: Street Art Fest – „Изкуството да информираш“ – мрежа за намаляване на уязвимостта на деца и младежи от различни възрастови групи и етноси от сексуална експлоатация и посегателства – съвместна инициатива на Община Троян, Българска асоциация по семейно планиране и фондация SEED с председател Георги Николов – здравен медиатор от Община Самоков.

Съвместно с главен експерт „Младежки дейности и спорт“, секретарят на ОбКБППМН и двамата здравни медиатори към Община Троян са проведени летни дейности с ромските деца - турнири по футбол, тенис на маса, прожекция на филма „Открадната светлина“ на тема: „Трафик на хора“, участие в спортен празник „Здравей, ваканция без дрога!”.

През месец ноември 2017г. секретарят на ОбКБППМН и здравните медиатори от Община Троян провеждат срещи-разговори с деца от ромски произход в ПГМЕТ – гр. Троян и беседват по различни теми. Интерес предизвика темата: „Ранни бракове и опасностите, които те крият по отношение на здравето, развитието и реализацията“.

За решаването на проблемите е необходимо:

• Формиране на достатъчно пълна и надеждна база данни за здравните нужди и проблеми на ромското население;

• Повишаване на здравната култура сред ромското малцинство посредством различни форми на обучение;

• Провеждане на текущ санитарен и противоепидемиологичен контрол от съответните органи;

• Включване на малцинствените групи в превантивни здравни програми със съдействието на семейните лекари и НПО;

• Релизиране на дейности за максимално обхващане на всички подлежащи на имунизация вкл. и чрез разкриване на временни имунизационни пунктове и/или създаване на мобилни екипи на РЗИ, участието на НПО и ромски лидери в провеждането на извънредни имунизационни кампании за деца и възрастни;

• Гарантиране устойчивостта на провежданите политики за социална и здравна интеграция на местно ниво.

За разрешаването на проблемите на Община Троян, в помощ на администрацията работят двама здравни медиатори. Първоначално започват работа по проект на Сдружение „Национална мрежа на здравните медиатори”, в последствие и двамата са назначени на трудов договор в държавно делегирана дейност "Други дейности по здравеопазването". Тяхната дейност е насочена към оказване на съдействие при реализиране на профилактични дейности и разяснителни кампании в ромските общности в Община Троян и съдействие на нуждаещи се от малцинствените групи за достъп до здравни услуги. Здравните медиатори подпомагат общуването между лицата от малцинствените общности със здравните и социални служби, общинска администрация, училища , ДГ.

Предприетите мерки за разрешаване на проблемите са свързани с активизиране дейността на здравните медиатори и в частност:

*Здравен статус:*

• Консултация – 365 бр.;

• Попълване на документи – 8 бр.;

• Следване на процедури – 305бр.;

• Придружавания до здравни институции –113 бр;

• Възстановяване на здравно-осигурителни права – 3 бр.;

• патронаж в общността - 128 бр.;

• Съдействие на ЗМ за осъществяване на планови имунизации – деца 8 бр.;

*По социален казус:*

• Консултация – 368 бр.;

• Брой индивидуални съдействия по здравни въпроси – 96 бр,;

• Попълване на документи – 15 бр.

• Следване на процедури - 273 бр.;

• Съпровождане до социални институции – 86 бр.;

• Патронаж в общността – 176 бр.;

*Здравно – информационни мероприятия*:

• Превенция на заболявания – 64 бр.;

• Семейно планиране и сексуално здраве – 13 бр.;

• Раздадени информационни материали – 176 бр.;

*Участия в семинари - 9*:

Общината предприема набор от мерки, целящи реализирането на един от основните приоритети – повишаване на образоваността сред уязвимите в социално отношение общности и решаване на част от проблемите им. Преди всяка учебна година се предприемат всички необходими стъпки за пълно обхващане на подлежащи на задължително обучение деца и ученици в подготвителна група и І клас. Подлежащи на записване в първи клас за учебната 2017/2018 година (по данни на ЕСГРАОН, по настоящ адрес) са 211 деца; броят на записаните ученици за община Троян е 201.

За учебната 2016/2017 година общият брой на 4-, 5- и 6-годишни деца, включени в предучилищното възпитание и подготовка, е: подлежащи по настоящ адрес – 610, записани в училища и детски градини /към 30.09.2016г./ - 548 (като в броя на подлежащите са включени деца, които са тръгнали на училище на 6 години; деца, които са напуснали града или страната, но адресната регистрация не е променена). Броят на отпадащите от общия брой учащи за същата учебна година е 6, в т.ч. по възрастови групи: (7 – 11г.) – 0, (12 – 14г.) – 4, (15 – 17г.) – 2, (18 – 19г.) – 0. По информация от училищата общо 13 ученици са непосещавали училище, в т.ч. по възрастови групи: (7 – 11г.) – 0, (12 – 14г.) – 1, (15 – 17г.) – 6, (18 – 19г.) – 6. В тази връзка са предприети мерки – за част от случаите са открити възпитателни дела от ОбКБППМН – Троян.

Ражданията през 2017 г. в общината на майки под 18 г. са 10, от тях 8 са от ромски произход.

Включени в програми за заетост продължили работа и през 2017 г. - 33 лица, от тях 2-ма (6%) са се самоопределили като роми.

Не са извършвани обучения с последваща заетост през отчетния период.

Община Троян ежемесечно след 20 число на отчетния месец получава бюлетин от Дирекция „Бюро по труда Троян“ с данни.

Към 31.12.2017 г. броят на регистрираните безработни в Община Троян са 807, от тях 36 са роми, от които 12 са продължително безработни (с регистрация над 12 месеца).

Коефициента на регистрирана безработица в Община Троян е :

за 2016 г. 5, 7 % или 826 лица;

за 2017 г. 5,6 % или 807 лица.

Делът на продължително безработните лица е:

* за 2016 г. 28 % или 269 лица;
* за 2017 г. 19 % или 179 лица.

Ромското население в Община Троян е концентрирано предимно в кварталите и махалите на гр. Троян: общинско общежитие на БКС в кв.“Търнето“, общежитие мах. ,,Червянска лъка“, „Алдишки рът“, „Коньова могила“, „Стойчески рът“, „Белишки Орешак“, кв. „Велчевски“, бивша асфалтова база зад складовете на ,,Топливо“, зад ,,Балканфарма“, кв.“Ливадето“, селата Горно Трапе, Ломец, Добродан и Орешак.

В по-голямата си част ромите живеят капсулирано и бедно. Често в една къща живеят няколко семейства, обикновено с три, четири и повече деца.

Общината непрекъснато полага усилия за подобряване на инфраструктурата на тези квартали, като се плануват и реализират редица инициативи. Въпреки, че има изградена система за сметопочистване, контейнерите не винаги се използват по предназначение.

Жилищният фонд, обитаван от ромско население, в преобладаваща си част е в лошо състояние. Предимно това са незаконни постройки които не разполагат с необходимите помещения за поддържане на хигиена. В някои дори няма електричество. Живущите в тях роми не са в състояние да отделят средства за поддръжка и подобряване. Това се дължи на факта, че по-голяма част са трайно безработни и социално слаби и не разполагат с необходимите средства за подобряване условията си на живот.

В жилищата от общинския жилищен фонд са настанени общо 106 семейства, от тях 50 от ромски произход. Преобладаващо ромите са настанени в двете общински общежития – мах.”Дудевска” № 1 и кв.”Търнето” и няколко семейства са настанени в общински къщи в града. Състоянието на общежитията като сгради е добро, поради усилията на общината да ги поддържа. Семействата настанените в къщи полагат усилия и стопанисват сравнително добре тези имоти.

При необходимост се разходват средства от общинския бюджет за ремонт на в жилищата обитавани от ромски семейства.

Със средства от общинския бюджет в размер са поставени водомери и открити индивидуални ВиК партиди на 31 броя домакинства настанени в общежитие мах. „Дудевска” № 1, същите домакинства имат и индивидуални партиди за електричество. Решен е проблем с електроснабдяване в махала „Белишки Орешак“.

Настанени са 3 броя ромски семейства в общински жилища намиращи се извън кварталите с преобладаващо ромско население.

Община Угърчин

Според данни от последното преброяване на населението и жилищния фонд в Република България 2011г. като роми са идентифицирани 234 български граждани от Община Угърчин, но реално техния брой е значително по-голям.

|  |  |  |  |  |  |  |
| --- | --- | --- | --- | --- | --- | --- |
| **За община** | **Лица, отговорили на доброволния въпрос за етническа принадлежност** | **Етническа група** | | | | |
| **българска** | **турска** | **ромска** | **друга** | **не се самоопределят** |
| УГЪРЧИН | 5690 | 5291 | 107 | 234 | 15 | 43 |

Българските граждани от ромски произход на територията на общината са разпределени в почти всички населени места в общината, като единствено концентрация се наблюдава в обособена махала в село Кирчево. В останалите населени места от общината те са заселени в кварталите съвместно с другите етнически групи.

Според статистическите данни ромското население се разпределя по възраст, както следва:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Етническа група | Общо | Възраст /в навършени години/ | | | | | | | |
| 0-9 | 10-19 | 20-29 | 30-39 | 40-49 | 50-59 | 60-69 | 70+ |
| ромска | 234 | 45 | 56 | 42 | 35 | 21 | 20 | 9 | 6 |

По отношение на образование:

|  |  |  |  |  |  |  |
| --- | --- | --- | --- | --- | --- | --- |
| Етническа група | Степен на образование | | | | | Никога не посещавали училище |
| висше | средно | основно | начално | незавършено начално |
| ромска | 0 | 4 | 48 | 49 | 58 | 38 |

През 2017 г. са изпълнени конкретни мерки и дейности по приоритетите на плана за действие за интегриране на ромите и са набелязани конкретни цели за изпълнение.

На територията на община Угърчин има три общински училища : едно СУ „ Св. Св. Кирил и Методий „ гр. Угърчин - средищно училище , и 2 /две/основни училища . ОУ „Св. ” П. Хилендарски „ село Лесидрен и ОУ „ Христо Ботев „ село Кирчево .

Детските градини са, както следва:

* ДГ „Светулка” – Угърчин с филиал в с. Лесидрен и село Катунец
* ДГ –„ Щастливо детство „с. Кирчево .

Цели:

1. Обхващане и задържане на ромските деца и ученици в образователната

система, осигуряване на качествено образование в мултикултурна образователна среда

2. Гарантиране правото на равен достъп до качествено образование, включително чрез

интеграция на ромски деца и ученици в етнически смесени детски градини и училища.

2. Обучение в дух на толерантност и недискриминация в детските градини и в училищата чрез съхраняване и развиване на културната идентичност на деца и ученици от ромски произход.

Реализирани проекти:

1. Проект „Нов шанс за успех”, схема за директно предоставяне на безвъзмездна финансова помощ BG051PO001-4.3.01 0001 „Ограмотяване на възрастни” по Оперативна програма „Развитие на човешките ресурси“ 2007 – 2013 г.
2. Проект BG051РО001-3.1.06 „Подобряване на качеството на образование в средищните училища чрез въвеждане на целодневната организация на учебния процес“ по Оперативна програма „Развитие на човешките ресурси“ 2007-2013 г.
3. Национална програма  на МОН „С грижа за всеки ученик“,Модул 3-Осигуряване на допълнително обучение на ученици от 4 клас на началния етап на основното образование за повишаване нивото на постиженията им по общообразователната подготовка, проект „Всеки ученик ще бъде отличник” към ЦМЕД „Амалипе”**.**

Системата на здравното обслужване на община Угърчин включва:

* Пет лекарски практики
* Филиал на „ Център за спешна медицинска помощ – Ловеч „
* Медицински сестри в здравните кабинети на учебните и детски заведения .

От направени анализи свързани с целевата група се установява , че преобладаващата част са здравно неосигурени лица. Рисковите фактори създават условия и повишават вероятността от възникване на заболявания.

Цели:

1.Осигуряване на равенство в достъпа до качествени здравни услуги и превантивни програми

2. Превантивни грижи за майчино и детско здравеопазване.

3. Осигуряване на равенство в достъпа до здравни услуги на лицата в неравностойно

положение, принадлежащи към етнически малцинства.

В населените места от общината не се наблюдава и няма български граждани от ромски произход и други в уязвимо социално-икономическо положение, които да обитават временни постройки, бараки или други от такъв тип. Те обитават основно полумасивни жилищни сгради старо строителство, които се ползват без да бъде извършвано прехвърляне на собствеността на недвижимите имоти от собствениците им. Жилищните условия и инфраструктурата на терените, които обитават, като цяло са в относително добро състояние .

Цели:

1.Подобряване на жилищните условия, включително и на прилежащата техническа инфраструктура

2. Проектиране и изграждане на техническа инфраструктура - водоснабдяване,

канализация, улична мрежа и благоустрояване, и др.

3.Осигуряване на социални жилища.

По-голяма част от ромите са безработни, не търсят активно работа, нямат придобита квалификация, което затруднява и намирането и съответно наемането им на работа и включването им в обществения живот.

Безработицата и ниските доходи при тази общност обуславя рискова група социално слаби лица и семейства, подпомагани с месечни социални помощи по ЗСП и ППЗСП. Община Угърчин участва в изпълнението на проекти по ОП „ РЧР” С изпълнението на тези проекти и програми ,общината е осигурила заетост за безработни лица включително и от ромски произход .

Цели:

1.Подобряване на достъпа на ромите до пазара на труда и повишаване на дела на заетите сред тях

2. Насърчаване на заетостта чрез провеждане на обучение на безработни лица за ключови компетентности.

3. Насърчаване на социалния и гражданския диалог в подкрепа на трудовата реализация

на ромите.

Създадени са условия за участие в културния живот на общината на всички етнически групи. Оказва се съдействие при организацията на културни мероприятия свързани с бита, културата и традициите на отделни етноси.Ромите активно участват в дейностите на всички читалища на територията на общината.

Цели:

1.Създаване на условия за равен достъп на ромската общност до обществения културен живот и съхранение и развитие на ромската традиционна култура и творчество

2. Съхраняване и популяризиране на традиционната култура на ромите.

3. Стимулиране на ромската общност за активно участие в обществения културен живот.

Община Ябланица

За отчетния период община Ябланица не е представили никакви данни и няма план за интегриране на ромите, макар че този етнос е доста сериозна част от облика на общината.

**ЗАКЛЮЧЕНИЕ**

Изпълнeнието на заложените мерки в Националната стратегия на Република България за интегриране на ромите (2012-2020) се осъществяват на територията на област Ловеч чрез общинските планове за действие за интегриране на ромите, както и на Стратегията на област Ловеч за интегриране на ромите 2012-2020 г.

На територията на областта има създадени 6 (шест) общински планове за интегриране на ромите. Шест от общинските планове са актуализирани за периода 2015-2020 г. съгласно указанията на Националния съвет за сътрудничество по етническите и интеграционните въпроси към Министерския съвет (НССЕИВ).

Набелязаните проблеми и постигнатия напредък вървят ръка за ръка, макар че на фона на обстановката в страната област Ловеч има своите традиционни трудности в демографските фактори – миграция, бедност, продължителност на живот, с помощта на институциите занимаващи се с проблемите на малцинствените групи се надяваме да бъдат направени големи крачки към успех. Първите стъпки са направени, но интеграцията е комплексен процес, обхващащ всички сфери на живота – промяна на разбирането сред общността за важността на интеграцията на ромите, като основа за демократично развитие на общината, засилване на ролята на местните институции и гражданското участие.

Постигнатото до тук е необходимо да се надгради и да се търси участие в проекти финансирани от ЕС или неправителствени организации, ангажирани с ромската проблематика.